CELEX: 32010D0130
Language: lt
Date: 1267401600000
Title: 2010/130/: 2010 m. kovo 1 d. Komisijos sprendimas, leisti Belgijai, Bulgarijai, Čekijai, Vokietijai, Lenkijai, Portugalijai ir Švedijai taikyti Europos Parlamento ir Tarybos reglamento (EB) Nr. 543/2009 dėl augalininkystės statistikos leidžiančią nukrypti nuostatą (pranešta dokumentu Nr. C(2010) 1057)

2.3.2010   
            
            
               LT
            
            
               Europos Sąjungos oficialusis leidinys
            
            
               L 51/24
            
         KOMISIJOS SPRENDIMAS
   2010 m. kovo 1 d.
   leisti Belgijai, Bulgarijai, Čekijai, Vokietijai, Lenkijai, Portugalijai ir Švedijai taikyti Europos Parlamento ir Tarybos reglamento (EB) Nr. 543/2009 dėl augalininkystės statistikos leidžiančią nukrypti nuostatą
   (pranešta dokumentu Nr. C(2010) 1057)
   (Tekstas autentiškas tik bulgarų, čekų, vokiečių, prancūzų, olandų, lenkų, portugalų ir švedų kalbomis)
   (2010/130/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 18 d. Europos Parlamento ir Tarybos reglamentą (EB) Nr. 543/2009 dėl augalininkystės statistikos, panaikinantį Tarybos reglamentus (EEB) Nr. 837/90 ir (EEB) Nr. 959/93 (1), ypač į jo 10 straipsnio 1 dalį,
   atsižvelgdama į 2009 m. liepos 30 d. Belgijos pateiktą prašymą,
   atsižvelgdama į 2009 m. liepos 20 d. Bulgarijos pateiktą prašymą,
   atsižvelgdama į 2009 m. liepos 30 d. Čekijos pateiktą prašymą,
   atsižvelgdama į 2009 m. liepos 23 d. Vokietijos pateiktą prašymą,
   atsižvelgdama į 2009 m. liepos 31 d. Lenkijos pateiktą prašymą,
   atsižvelgdama į 2009 m. liepos 20 d. Portugalijos pateiktą prašymą,
   atsižvelgdama į 2009 m. liepos 30 d. Švedijos pateiktą prašymą,
   kadangi:
   
               (1)
            
            
               Pagal Reglamento (EB) Nr. 543/2009 10 straipsnį šiam reglamentui įgyvendinti Komisija gali leisti valstybėms narėms taikyti šio reglamento leidžiančią nukrypti nuostatą, jei joms dėl to reikėtų iš esmės pakeisti nacionalines statistikos sistemas ir galėtų kilti didelių praktinio pobūdžio sunkumų.
            
         
               (2)
            
            
               Todėl tikslinga Belgijai, Bulgarijai, Čekijai, Vokietijai, Lenkijai, Portugalijai ir Švedijai jų prašymu leisti taikyti leidžiančią nukrypti nuostatą.
            
         
               (3)
            
            
               Pagal Reglamentą (EB) Nr. 543/2009 valstybė narė, kuriai leista taikyti leidžiančią nukrypti nuostatą, nustatytu pereinamuoju laikotarpiu toliau taiko Tarybos reglamentų (EEB) Nr. 837/90 (2) ir (EEB) Nr. 959/93 (3) nuostatas.
            
         
               (4)
            
            
               Šiame sprendime nustatytos priemonės atitinka Žemės ūkio statistikos nuolatinio komiteto, įsteigto Tarybos sprendimu 72/279/EEB, nuomonę (4),
            
         PRIĖMĖ ŠĮ SPRENDIMĄ:
   1 straipsnis
   1.   Čekijai leidžiama taikyti Reglamento (EB) Nr. 543/2009 leidžiančią nukrypti nuostatą iki 2010 m. gruodžio 31 d.
   2.   Belgijai, Bulgarijai, Vokietijai, Lenkijai, Portugalijai ir Švedijai leidžiama taikyti Reglamento (EB) Nr. 543/2009 leidžiančią nukrypti nuostatą iki 2011 m. gruodžio 31 d.
   2 straipsnis
   Šis sprendimas skirtas Belgijos Karalystei, Bulgarijos Respublikai, Čekijos Respublikai, Vokietijos Federacinei Respublikai, Lenkijos Respublikai, Portugalijos Respublikai ir Švedijos Karalystei.
   
      Priimta Briuselyje 2010 m. kovo 1 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 167, 2009 6 29, p. 1.
   
      (2)  OL L 88, 1990 4 3, p. 1.
   
      (3)  OL L 98, 1993 4 24, p. 1.
   
      (4)  OL L 179, 1972 8 7, p. 1.